
	Ministru kabineta noteikumi Nr. 800 
Rīgā 2021. gada 7. decembrī (prot. Nr. 79  29. §)



Grozījumi Ministru kabineta 2020. gada 11. februāra noteikumos Nr. 91 "Eiropas Ekonomikas zonas finanšu instrumenta 2014.–2021. gada perioda programmas "Starptautiskā policijas sadarbība un noziedzības apkarošana" īstenošanas noteikumi"

Izdoti saskaņā ar
Eiropas Ekonomikas zonas finanšu instrumenta 
un Norvēģijas finanšu instrumenta 
2014.–2021. gada perioda vadības likuma 
15. panta 12. punktu

Izdarīt Ministru kabineta 2020. gada 11. februāra noteikumos Nr. 91 "Eiropas Ekonomikas zonas finanšu instrumenta 2014.–2021. gada perioda programmas "Starptautiskā policijas sadarbība un noziedzības apkarošana" īstenošanas noteikumi" (Latvijas Vēstnesis, 2020, 34. nr.) šādus grozījumus:

1. Papildināt noteikumus ar 2.3. apakšpunktu šādā redakcijā:

"2.3. tiesu ekspertīžu sistēmas stiprināšana (šo noteikumu 15.7. apakšpunktā minētais projekts)."

2. Papildināt 3. punktu aiz vārdiem "aizsardzības jomā" ar vārdiem "kā arī stiprināt tiesu ekspertīžu sistēmu".

3. Izteikt 5. punktu šādā redakcijā: 

"5. Kopējais programmai pieejamais finansējums, kas 100 procentu apmērā sedz programmas apsaimniekošanas un projektu izmaksas, ir 20 327 059 euro, tai skaitā finanšu instrumenta līdzfinansējums 17 278 000 euro un Latvijas valsts budžeta līdzfinansējums 3 049 059 euro."

4. Svītrot 7. punktā vārdus "grozījumu priekšlikums ietekmē programmas rezultātus un iznākuma rādītājus vai ja".

5. Izteikt 12. punktu šādā redakcijā:

"12. Programmas apsaimniekotājs nodrošina, ka šo noteikumu 2.1. apakšpunktā minētajā programmas atbalsta jomā ne vairāk kā 60 procenti no atbalsta jomai piešķirtā kopējā finansējuma tiek novirzīti būvniecībai (neieskaitot projektēšanu, būvuzraudzību un autoruzraudzību), bet šo noteikumu 2.3. apakšpunktā minētajā programmas atbalsta jomā ne vairāk kā 60 procenti no atbalsta jomai piešķirtā kopējā finansējuma – transportlīdzekļu iegādei."

6. Svītrot 14. punktu.

7. Papildināt noteikumus ar 15.7. apakšpunktu šādā redakcijā:

"15.7. "Tiesu ekspertīžu sistēmas un notikumu vietas apskates kapacitātes stiprināšana"."

8. Aizstāt 21. punktā vārdus "un valsts sabiedrību ar ierobežotu atbildību "Bērnu klīniskā universitātes slimnīca"" ar vārdiem "valsts sabiedrību ar ierobežotu atbildību "Bērnu klīniskā universitātes slimnīca" un Valsts bērnu tiesību aizsardzības inspekciju".

9. Papildināt II nodaļu ar 21.1 punktu šādā redakcijā:

"21.1 Šo noteikumu 15.7. apakšpunktā minēto projektu īsteno Tieslietu ministrija kā projekta iesniedzēja sadarbībā ar projekta partneriem – Norvēģijas Nacionālo Kriminālās izmeklēšanas pārvaldi (National Criminal Investigation Service), Valsts policiju, Nodrošinājuma valsts aģentūru, Valsts tiesu ekspertīžu biroju un Valsts tiesu medicīnas ekspertīzes centru."

10. Papildināt noteikumus ar 22.1 punktu šādā redakcijā:

"22.1 Programmas administratīvo izdevumu attiecināmības termiņš ir 2024. gada 31. decembris."

11. Papildināt noteikumus ar 24.8.1 apakšpunktu šādā redakcijā:

"24.8.1 transportlīdzekļu iegāde;".

12. Izteikt 30. punktu šādā redakcijā:

"30. Saskaņā ar Saprašanās memorandu par Eiropas Ekonomikas zonas finanšu instrumenta ieviešanu 2014.–2021. gadā, kas noslēgts starp Latvijas Republiku un Islandi, Lihtenšteinas Firstisti un Norvēģijas Karalisti, divpusējās sadarbības aktivitāšu īstenošanai programmā ir piešķirti 100 000 euro un saskaņā ar Saprašanās memorandu par Norvēģijas finanšu instrumenta ieviešanu 2014.–2021. gadā, kas noslēgts starp Latvijas Republiku un Norvēģijas Karalisti, divpusējās sadarbības fonda iniciatīvas īstenošanai saistībā ar programmas projektu "Tiesu ekspertīžu sistēmas un notikumu vietas apskates kapacitātes stiprināšana" ir piešķirti 171 000 euro (turpmāk – divpusējās sadarbības fonda finansējums)."

13. Papildināt noteikumus ar V nodaļu šādā redakcijā:

"V. Noslēguma jautājumi

38. Grozījumi attiecībā uz šo noteikumu papildināšanu ar 2.3. un 15.7. apakšpunktu, 21.1 un 22.1 punktu, 24.8.1 apakšpunktu, šo noteikumu 5. un 12. punkta izteikšanu jaunā redakcijā un šo noteikumu pielikuma papildināšanu ar aili "1.7. iznākums" stājas spēkā reizē ar grozījumiem attiecīgajā līgumā par Eiropas Ekonomikas zonas finanšu instrumenta 2014.–2021. gada perioda programmas īstenošanu (turpmāk – programmas līgums). Pēc tam kad no vadošās iestādes saņemti grozījumi programmas līgumā, programmas apsaimniekotājs publicē attiecīgu paziņojumu oficiālajā izdevumā "Latvijas Vēstnesis".

39. Grozījums attiecībā uz šo noteikumu 30. punkta izteikšanu jaunā redakcijā stājas spēkā reizē ar grozījumiem Saprašanās memoranda par Eiropas Ekonomikas zonas finanšu instrumenta ieviešanu 2014.–2021. gadā, kas noslēgts starp Latvijas Republiku un Islandi, Lihtenšteinas Firstisti un Norvēģijas Karalisti, B pielikumā un grozījumiem Saprašanās memoranda par Norvēģijas finanšu instrumenta ieviešanu 2014.–2021. gadā, kas noslēgts starp Latvijas Republiku un Norvēģijas Karalisti, B pielikumā."

14. Papildināt pielikumu aiz rindas "1.6. iznākums" ar jaunu rindu šādā redakcijā:

	"1.7. iznākums
	Apmācīti darbinieki – tiesu eksperti, notikumu vietas apskates kriminālistikas speciālisti (sadalījumā pa dzimumiem)
	Apmācīti darbinieki – tiesu eksperti, notikumu vietas apskates kriminālistikas speciālisti (sadalījumā pa dzimumiem)
	0
	48

	
	
	Aktualizētas un pilnveidotas tiesu ekspertīžu metodes, nodrošinot pēdu vispusīgāku izpēti
	0
	2

	
	
	Atjaunots un uzlabots tehnoloģiskais nodrošinājums
	0
	10"

